Държавен вестник, бр. 76, 2013 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  76
на моряците, особено на тези, чиито 
задължения включват осигуряване на 
безопасността на корабоплаването и на 
сигурното и безопасно управление на 
кораба.
	
5.	 Границите на работното време и вре­
мето за почивка са, както следва:
	
(а)	 максималното работно време не трябва 
да надвишава:
	
(i)	 14 часа за всеки период от 24 часа; 
и
	
(ii)	 72 часа за всеки седемдневен период; 
или
	
(b)	минималното време за почивка не 
трябва да бъде по-малко от:
	
(i)	 10 часа за всеки период от 24 часа; 
и
	
(ii)	 77 часа за всеки седемдневен период.
	
6.	 Времето за почивка не може да бъде 
разделено на повече от два периода, 
единият от които трябва да бъде с про­
дължителност най-малко шест часа и 
интервалът между два последователни 
периода за почивка не трябва да над­
вишава 14 часа.
	
7.	 Извънредните повиквания, тренировки­
те за борба с пожари и със спасителни 
лодки, както и тренировките, предвиде­
ни в националното законодателство и в 
международните нормативни актове, се 
провеждат по начин, който в най-малка 
степен засяга периодите за почивка и 
не предизвиква умора.
	
8.	 Когато даден моряк е на разположе­
ние за повикване, например, когато 
машинното отделение е без надзор, 
той ползва съответна компенсационна 
почивка, ако нормалната му почивка 
е нарушена поради извънредни повик­
вания за работа.
	
9.	 Ако няма сключен колективен трудов 
договор или издадено арбитражно реше­
ние или компетентният орган определи, 
че условията на колективния трудов 
договор или арбитражното решение 
не съответстват на предвиденото в 
алинеи 7 или 8, компетентният орган 
определя такива разпоредби, които да 
гарантират на заинтересованите моряци 
необходимата почивка. 
	
10.	Всяка държава-членка изисква да се 
постави на достъпно място на борда 
на кораба табло за организацията на 
работата на борда, което по отношение 
на всяка длъжност съдържа най-малко 
следното:
	
(а)	работен график на море и в пристанище; 
и
	
(b)	максимална продължителност на работ­
ното време или минимално време за 
почивка, регламентирани в действащото 
в държавата на знамето национално 
законодателство или в приложимите 
колективни трудови договори.
	
11.	Посоченото в алинея 10 на този Стан­
дарт табло се изработва в стандарти­
зиран формат на работния език или 
на говоримите на кораба езици и на 
английски език.
	
12.	Всяка държава-членка изисква да се 
води отчетна форма за ежедневната 
продължителност на работното време 
на моряците или за ежедневната продъл­
жителност на тяхната почивка, за да се 
осъществи контрол на съответствието 
с разпоредбите на алинеи от 5 до 11 
включително на този Стандарт. Компе­
тентната власт определя стандартизиран 
формат на отчетната форма, като взима 
предвид всички съществуващи указания 
на Международната организация на 
труда или използва стандартен фор­
мат, изготвен от Организацията. Тези 
отчетни форми се водят на езиците в 
съответствие с изискванията на али­
нея 11 на този Стандарт. Всеки моряк 
получава копие от отчетната форма, 
отнасяща се за него, което е заверено 
от капитана или от лице, упълномощено 
от капитана и от моряка. 
	
13.	Текстовете на алинеи 5 и 6 не препят­
стват наличието в държавата-членка 
на национално законодателство или 
процедура, на базата на които компе­
тентният орган одобрява или регистрира 
колективни трудови договори, допуска­
щи изключения от установените по-горе 
граници. Доколкото това е възможно, 
тези изключения съответстват на утвър­
дените норми и същевременно могат да 
допускат по-чести и по-дълги отпуски 
или предоставянето на компенсационен 
отпуск на моряците, даващи вахта, или 
на моряците, работещи на борда на ко­
раби, които извършват кратки рейсове.
	
14.	Нищо в този Стандарт не следва да се 
тълкува като накърняващо правото на 
капитана на кораб да изисква от моряк 
да работи толкова часове, колкото са 
необходими за обезпечаване на непо­
средствената безопасност на кораба, 
лицата или товара, намиращи се на 
борда, или за предоставяне на помощ 
на други кораби или лица, изпаднали 
в беда на море. В съответствие с това 
капитанът може да отмени графика с 
работното време и времето за почивка 
и да изиска от даден моряк да работи 
толкова часове, колкото са необходими 
за възстановяването на нормалната об­
становка. Веднага щом стане възможно 
след възстановяване на нормалната об­